b'\n_START_ARTICLE_\nLKL 2018\xe2\x80\x932019 m. sezonas\n_START_PARAGRAPH_\nLietuvos krep\xc5\xa1inio lygos 2018\xe2\x80\x932019 met\xc5\xb3 sezonas \xe2\x80\x93 26-as lygos sezonas, kuriame var\xc5\xbeosi 10 paj\xc4\x97giausi\xc5\xb3 Lietuvos krep\xc5\xa1inio klub\xc5\xb3. Reguliarusis sezonas prasideda rugs\xc4\x97jo 22 d ir t\xc4\x99sis iki gegu\xc5\xbe\xc4\x97s 4 d. \xc4\xae atkrintam\xc4\x85sias var\xc5\xbeybas pateks a\xc5\xa1tuonios geriausios reguliariojo sezono komandos. \xc4\x8cempion\xc5\xb3 titul\xc4\x85 gina Kauno \xe2\x80\x9e\xc5\xbdalgiris\xe2\x80\x9c.\n_START_SECTION_\nTurnyro formatas\n_START_PARAGRAPH_\nTurnyras vyks trimis etapais. Kaip ir pernai, reguliarusis sezonas vyks 4 rat\xc5\xb3 sistema, t. y. komandos tarpusavyje su\xc5\xbeais po dvi rungtynes namuose ir i\xc5\xa1vykoje. Reguliariajame sezone kiekviena komanda su\xc5\xbeais i\xc5\xa1 viso 36 rungtynes. \xc4\xae ketvirtfinalio etap\xc4\x85 pateks 8 geriausios komandos, kurios pagal u\xc5\xbeimt\xc4\x85 viet\xc4\x85 reguliariajame sezone bus suporuotos ir su\xc5\xbeais tarpusavyje iki 2 pergali\xc5\xb3 (daugiausia gali prireikti trej\xc5\xb3 rungtyni\xc5\xb3). Pusfinaliai vyks tokiu pa\xc4\x8diu principu kaip ir ketvirtfinalis. _NEWLINE_Finalo rungtyn\xc4\x97s bus \xc5\xbeaid\xc5\xbeiamos tarp dviej\xc5\xb3 pusfinali\xc5\xb3 nugal\xc4\x97toj\xc5\xb3, serija truks iki 3 pergali\xc5\xb3 (t. y. gali prireikti ir 5 rungtyni\xc5\xb3 nugal\xc4\x97tojo i\xc5\xa1ai\xc5\xa1kinimui). Rungtyni\xc5\xb3 serija d\xc4\x97l 3-osios vietos vyks taip pat iki 3 pergali\xc5\xb3.'